open-index/open-wikipedia-markdown huggingface dataset:
पराग अग्रवाल

**पराग अग्रवाल** (जन्म २१ मे १९८४)  एक  भारतीय-अमेरिकी प्रविधी कार्यकारी र सन् २०२१ देखि ट्विटरको प्रमुख कार्यकारी अधिकृत (सीईओ) रूपमा कार्यरत छन्।   अग्रवालले सन् २०११ मा सफ्टवेयर इन्जिनियरका रूपमा ट्विटरमा नियुक्ती लिएका थिए र सन् २०१७ मा उनी ट्विटरको प्रमुख प्रविधि अधिकारी बनेका थिए। २९ नोभेम्बर २०२१ मा, ज्याक डोर्सीले प्रमुख कार्यकारी पदबाट राजीनामा दिने घोषणा गरे पश्चात अग्रवालले उनको स्थानमा नियुक्ती पाएका थिए।

## शिक्षा 
अग्रवालको जन्म भारतको राजस्थानको अजमेरमा भएको थियो।   पछि उनी मुम्बईमा बसाई सरेका थिए । उनका बुबा भारतीय आणविक ऊर्जा विभागमा वरिष्ठ अधिकारी थिए र उनकी आमा सेवानिवृत्त विद्यालय शिक्षक हुन्  । उनले परमाणु ऊर्जा केन्द्रीय विद्यालय नम्बर ४ मा अध्ययन गरेका थिए। उनी गायिका श्रेया घोषालका सहपाठी थिए । अग्रवालले सन् २००१ टर्कीमा भएको अन्तर्राष्ट्रिय भौतिकशास्त्र ओलम्पियाडमा स्वर्ण पदक जितेका थिए । उनले २००० मा भारतीय प्राविधिक अध्ययन संस्थान मुम्बईको संयुक्त प्रवेश परीक्षामा ७७ औं सूचीमा आएका थिए, र अग्रवालले आफ्नो वि.टेक प्राप्त गरे। सन् २००५ मा आईआईटी बम्बेबाट कम्प्युटर विज्ञान र इन्जिनियरिङमा डिग्री  अग्रवाल त्यसपछि जेनिफर विडोमको निर्देशनमा स्ट्यानफोर्ड विश्वविद्यालयबाट कम्प्युटर विज्ञानमा पीएचडी गर्न संयुक्त राज्य अमेरिका गए।  

## व्यक्तिगत जीवन 
उनले विनीता अग्रवालसँग विवाह गरे   । उनी भेन्चर क्यापिटल फर्म एन्ड्रिसेन होरोविट्समा सामान्य साझेदार हुन्।   तिनीहरूले एक छोरा छ जसको जन्म सन् २०१८९ मा भएको थियो। 

## सन्दर्भ सामग्रीहरू 
 

श्रेणी:सन् १९८४ मा जन्म
श्रेणी:जीवित मानिसहरू
एथ्नोलग

**एथ्नोलग** मुद्रण तथा अनलाइनमा वार्षिक सन्दर्भ प्रकाशन हो। यसले विश्वका जीवित भाषाहरूको तथ्याङ्क तथा अन्य जानकारी प्रदान गर्दछ। यो पहिलो पटक सन् १९५१ मा जारी गरिएको थियो र अहिले यो वार्षिक रूपमा संयुक्त राज्य अमेरिका स्थित, विश्वव्यापी इसाई गैर-लाभकारी संस्था सिल इन्टरनेशनलद्वारा प्रकाशित गरिन्छ। धार्मिक उद्देश्यका लागि भाषाहरूको अध्ययन, विकास र दस्तावेज तयार गर्नु र साक्षरता लाई बढावा दिनु हो सिलको उद्देश्य रहेको छ।

एथ्नोलगमा वक्ता, स्थान, उपभाषा वा भाषिका, भाषा सम्बद्धता, वर्णन गरिएका प्रत्येक भाषा र उपभाषाहरूमा बाइबलको उपलब्धता, उल्लेख गरिएको ठाउँमा भाषाको पुनरुद्धारका प्रयास आदी समावेश गरिएको छ।

## अवलोकन 
एथ्नोलगको प्रकाशन सिल इन्टरनेसनले गरेको छ। यो इसाई भाषिक सेवा सङ्गठन हो र यसको प्रधान कार्यालय टेक्ससको डालसस्थित रहेको छ। यस सङ्गठनले भाषा विकासलाई सजिलो बनाउन र त्यस्ता भाषा समुदायका वक्ताहरूसँग मिलेर बाइबलका केही अंशहरू तिनीहरूको भाषामा अनुवाद गर्न अध्ययन गर्दछ। साझा भाषाको बौद्धिकता जटिल रहेकाले यसले प्रायः विशेषज्ञहरूले सहमति जनाएका शाब्दिक तथा व्याकरणात्मक प्रमाणहरू समावेश गरेको छ। 

भाषाको लागि प्राथमिक नाम छान्नु बाहेक एथ्नोलगले भाषा र यसका वक्ता, सरकार, विदेशी तथा छिमेकीहरूले प्रयोग गर्ने कुनै पनि उपभाषाहरूका लागि अन्य नामहरूको सूची प्रदान गर्दछ। साथै कुनै नामलाई आधिकारिक, राजनैतिक तवरमा सही वा आपत्तिजनक ठानिए तापनि ऐतिहासिक रूपमा सामान्यतया उल्लेख गरिएका कुनै पनि नामहरू समावेश गरिएका छन्। यसले कुनैपनि भाषाको पूर्ण ऐतिहासिक अनुसन्धान गर्न मदत गर्दछ।

## संस्करण
१७औँ संस्करणबाट प्रकाशन आरम्भ गरेको एथ्नोलगले वार्षिक रूपमा पुस्तक प्रकाशित गर्दछ।

## सन्दर्भ सामग्रीहरू 
## बाह्य कडीहरू 
* *एथ्नोलग*को वेब संस्करण
राकेश टिकैत

**राकेश टिकैत** (जन्म ४ जुन १९६९) भारतीय किसान युनियनका **राष्ट्रिय प्रवक्ता** हुन्, महेन्द्र सिंह टिकैतका दोस्रो छोरा, भाकियूका पूर्व अध्यक्ष हुन्। 

२०२० मा, कृषि कानूनको बिरूद्धमा गाजीपुर सीमामा धरना प्रदर्शन बाट चर्चामा रहेका थिए।

## जीवन परिचय 
टिकैतले **मेरठ विश्वविद्यालय**बाट एमए डिग्री प्राप्त गरेका हुन र सन् १९९२ मा दिल्ली प्रहरीमा तत्कालीन उप-निरीक्षक रूपमामा कान्स्टेबुलको रूपमा सामेल भए, तर साल १९९३- १९९४ मा  लाल किल्लामा किसानहरुको  विरोध प्रदर्शन को समयमा दिल्ली प्रहरी छोडिदिए र  **भारतीय किसान युनियन** (बीकेयू) को सदस्यको रूपमा विरोध सामेल भए।

सन् २०१८ मा, **टिकैत** हरिद्वार, उत्तराखण्ड (उत्तराखण्ड) देखि दिल्लीसम्म किसान क्रान्ति (क्रान्ति) यात्राको नेता थिए ।

## विवाद र विरोध 
मुजफ्फरनगरमा भएको ठूलो पञ्चायतमा उनले अल्लाह हु अकबर हर हर महादेवको नारा लगाएपछि उनको निकै आलोचना भएको थियो । 

भारतका भाजपा किसान नेता भानु प्रताप सिंहले राकेश टिकैतलाई बेइमान भनेका थिए । भानु प्रतापले राकेश टिकैत कांग्रेस पार्टीका दलाल भएकाले आन्दोलन गर्न पार्टीबाट पैसा लिने खुलासा गरेका थिए । उनले राकेशको देशका वास्तविक कृषकमा लोकप्रियता नभएको बताए । उनले दुईपटक चुनाव लडे र नराम्ररी पराजित भए । उनलाई देशका किसानले कहिल्यै पनि आफ्नो परोपकारी नेता मानेनन् । भानु प्रताप सिंहले राकेश टिकैत भारतीय किसान आन्दोलन (२०२०-२०२१)  को कुनै समाधान नचाहने व्यक्ति भएको आरोप लगाए, किनभने तिनीहरूको आन्दोलन राजनीतिक रूपमा प्रेरित छ। तिनीहरूको आन्दोलन जति लामो हुन्छ, तिनीहरूले ठूलो पैसा पाउँछन्।  

देशका किसानले राकेश टिकैतको सम्पत्तिको छानबिन गर्न सरकारसँग माग गरेका थिए । यस विषयमा केही न्युज च्यानलहरुले चकित पार्ने खुलासा गरेका छन् । उनको आम्दानीको तुलनामा असमान सम्पत्ति रहेको पाइएको थियो । 

## सन्दर्भ सामग्रीहरू 
## बाह्य लिङ्कहरू 
* राकेश टिकैत ट्वीटरमा
* राकेश टिकैत फेसबुकमा हुनुहुन्छ
श्रेणी:सन् १९६९ मा जन्म
श्रेणी:जीवित मानिसहरू
सम्पूर्णानन्द

**डाक्टर सम्पूर्णानन्द** (सन् १८९१ जनवरी १ – सन् १९६९ जनवरी १०) भारतीय शिक्षक र राजनीतिज्ञ थिए। उनले सन् १९५४ देखि सन् १९६० सम्म उत्तर प्रदेशको दोस्रो मुख्यमन्त्रीको रूपमा काम गरेका थिए। उत्तर प्रदेशका हालसम्म भएका मुख्यमन्त्रीहरूको कार्यालयमा एकल कार्यकाललाई मात्र विचार गर्ने हो भने सम्पूर्णानन्दको कार्यकाल सबैभन्दा लामो समय रहेको थियो। उनी मुख्यमन्त्रीको रूपमा लगभग छ वर्ष रहेका थिए। गोविन्द बल्लभ पन्तको उत्तराधिकारी सम्पूर्णानन्द, संस्कृत र हिन्दी भाषाका विद्वान थिए। कमलापति त्रिपाठी र चन्द्र भानु गुप्ताले सुरु गरेको उत्तर प्रदेशमा राजनीतिक सङ्कट आएपछि २८ नोभेम्बरको मन्त्रिपरिषद्को सल्लाहमा उनले उत्तर प्रदेशलाई मुख्यमन्त्री पदबाट राजीनामा दिन भनिएको थियो।

सम्पूर्णानन्द असहयोग आन्दोलनमा सहभागी भएका थिए। उनले वाराणसीमा पण्डित मदन मोहन मालवीयद्वारा सञ्चालित हिन्दी मासिक 'मर्यादा', नेसनल हेराल्ड र काङ्ग्रेस समाजवादीको लागि बारम्बार लेख लेखेर योगदान गरेका थिए। सन् १९२२ मा उनी अखिल भारतीय काङ्ग्रेस कमिटीमा निर्वाचित भएपछि उनी उत्तर प्रदेश मन्त्रिपरिषदमा शिक्षा मन्त्री भएका थिए। सन् १९४६ देखि सन् १९५१ सम्म सङ्घीय मन्त्री र सन् १९५१ देखि सन् १९५४ सम्म शिक्षा, वित्त, र गृह श्रम जस्ता मन्त्रालयहरूको मन्त्रीपदमा रहेर काम गरेका थिए। उनी सन् १९६२ अप्रिलदेखि सन् १९६७ अप्रिलसम्म राजस्थानको राज्यपाल बनेका थिए।

## जीवन 
सम्पूर्णानन्दको जन्म सन् १८९१ जनवरी १ मा बनारस (वर्तमान वाराणसी) मा एक कायस्थ परिवारमा भएको थियो र उनले शिक्षकको रूपमा जीवन सुरु गरेका थिए। बनारस लोकाचारको प्रभावमा हुर्केका उनी परम्परागत संस्कृतिका बलियो समर्थक थिए। उनको संस्कृत र फलित ज्योतिषसहित पुरातन हिन्दू संस्कृतिमा गहिरो चासो थियो। फलितमा उनको रुचि र उनको शिक्षाप्रतिको झुकावले उनलाई खगोलविद्यामा रुचि जगाएको थियो।

सम्पूर्णानन्द यसका साथै एक प्रखर स्वतन्त्रता सेनानी थिए। जेलको थुनामा रहँदा (स्वतन्त्रता सेनानीको हैसियतमा) उनले आफ्ना समकक्षीहरूलाई खगोल विद्याका बारेमा जानकारी गराउने गर्दथे। भारत स्वतन्त्र भएपछि, सम्पूर्णानन्द उत्तर प्रदेशको पहिलो लोकप्रिय सरकारमा शिक्षा मन्त्री बनेका थिए।

## सन्दर्भ सामग्रीहरू 
 

## बाह्य कडीहरू 
* लेख

श्रेणी:सन् १८९१ मा जन्म
श्रेणी:सन् १९६९ मा मृत्यु
श्रेणी:उत्तर प्रदेशका मुख्यमन्त्रीहरू
श्रेणी:राजस्थानका राज्यपालहरू
श्रेणी:भारतीय राष्ट्रिय काङ्ग्रेसका राजनीतिज्ञहरू
श्रेणी:भारत सरकारका मन्त्रीहरू
गाब्रियल बोरिक

**ग्राबियल बोरिक फन्ट** (; जन्म: सन् १९८६ फेब्रुअरी ११) चिलीका राजनीतिज्ञ हुन्। उनी सन् २०२१ डिसेम्बर  २० मा राष्ट्रपतिमा निर्वाचित भएका थिए।

बोरिकले चिली विश्वविद्यालयमा कानुन सङ्कायमा अध्ययन गरेका थिए। उनी सन् २०१२ मा चिली विश्वविद्यालय विद्यार्थी महासङ्घका अध्यक्ष पदमा निर्वाचित भएका थिए। विद्यार्थी प्रतिनिधिको रुपमा, उनी सन् २०११-१३ को चिलीको विद्यार्थी विरोध प्रदर्शनको प्रमुख नेता थिए। बोरिक सन् २०१३ मा मगलानेस क्षेत्रको प्रतिनिधित्व गर्दै पहिलो पटक स्वतन्त्र सांसद निर्वाचित भएका थिए। सन् २०१७ को निर्वाचनमा दोस्रो कार्यकालमा भने उनी ब्रोड फ्रन्टको तर्फबाट निर्वाचित भएका थिए । ब्रोड फ्रन्ट उनले अन्य कयौं पार्टीसँग मिलेर बनाएको गठबन्धन हो। 

बोरिक चिलीको इतिहासको सबैभन्दा युवा राष्ट्रपति हुन्। विश्वको सबैभन्दा युवा राष्ट्राध्यक्षमा उनी दोस्रो स्थानमा छन्। यसका साथै उनी देशको इतिहासमा सबैभन्दा धेरै मात प्राप्त गरेर निर्वाचित भएका राष्ट्रपति समेत हुन्।

## राजनैतिक स्थान 
### विदेश नीति 
बोरिकाले क्युवा, निकारागुवा र भेनेजुएलाको बामपन्थी सरकारलाई मानव अधिकार उल्लङ्घनको विषयमा बिरोध गरेका छन्। बोरिकले "प्रजातान्त्रिक बामपन्थीहरूले यो बिषयमा दोहोरो मापदण्ड अपनाउन नहुने र आफ्नै नागरिक विरुद्धको मानव अधिकार हननलाई जायज ठहराउन स्व-निर्णयको सिद्धान्तको प्रयोग गर्न नहुने" कुरा बताएका थिए। उनको २०२१ को राष्ट्रपतीय चुनावी अभियानमा, उनले निकारागुवाको आमा निर्वाचनमा धाधली भएको र चिली कम्युनिस्ट पार्टी (उनका एक सहयोगी) लाई डेनियल ओर्टेगाको सरकारलाई समर्थन गरेको बयान फिर्ता लिन आह्वान गरे । 

बोलिभियाको विषयमा, बोरिकले दुई देश बीच सम्बन्ध पुनर्स्थापना गर्ने मनसाय व्यक्त गरेका छन्। चिली र बोलिभियाको सम्बन्ध सन् १९७८ यता नराम्रो छ। उनले फल्कल्यान्ड टापुको विषयमा अर्जेन्टिनाको दावीलाई समर्थन गरेका छन्। 

अरब-इजरायल द्वन्दको विषयमा, बोरिकाले धेरै मौकामा प्यालेस्टाइनको समर्थन गरेका छन्। इजरायली बस्ती, जसलाई अन्तराष्ट्रिय समुदायले अबैध मानेको छ, मा बनेका सामान आयातमा रोक लागाउन बोरिकले विधेयक प्रस्तुत गरेका थिए। ह्युमन राइट वाचमा आधारित यो बिधेयकलाई अमेरिकन काउन्सिल अफ जुदाइजम जस्ता यहुदी संघटनले निन्दा गरेका थिए। 

## सन्दर्भ सामग्रीहरू
श्रेणी:सन् १९८६ मा जन्म
श्रेणी:चिलीका राष्ट्रपतिहरू
श्रेणी:चिली विश्वविद्यालयका पूर्व विद्यार्थीहरू
श्रेणी:जीवित मानिसहरू
धनराज गुरुङ

**धनराज गुरुङ**  नेपाली काङ्ग्रेसका नेता राजनीतिज्ञ हुन्। उनी नेपाली काङ्ग्रेसको १४औँ महाधिवेशनबाट यस दलका उपसभापति निर्वाचित भएका थिए। उनी पूर्व संविधानसभा सदस्य पनि हुन्।

गुरुङ नेपाली काङ्ग्रेसको भ्रातृ सङ्गठन नेपाल विद्यार्थी सङ्घको केही समय सभापति भएका थिए।

## राजनीतिक जीवन
नेपाली काङ्ग्रेस स्याङ्जा जिल्ला उपसभापति धनराज गुरुङ समानुपातिक प्रणाली अन्तर्गत संविधानसभामा सभासद भएका थिए। वि.सं. २०३६ सालबाट राजनीतिमा प्रवेश गरेका ४२ वर्षीय गुरुङ वि.सं. २०५३ मा नेपाल विद्यार्थी सङ्घका केन्द्रीय सभापति, वि.सं. २०५४ सालमा तरुण दलका महासचिव र त्यसपछि काङ्ग्रेस स्याङ्जा जिल्ला कार्यसमिति सदस्य भएका थिए। राजनीतिक सङ्घर्षका क्रममा विभिन्न समयमा पक्राउ र हिरासत भोग्दै आएका गुरुङले युवाहरूलाई प्रजातान्त्रिक उद्देश्यका लागि एक्यवद्ध गर्ने कुरामा विशेष रुचि राख्‍छन्। धनराज गुरुङले त्रिभुवन विश्वविद्यालयबाट कानुनमा स्नातक र समाजशास्त्रमा स्नातकोत्तर गरेका छन्। उनले विभिन्न नेपाली पत्रपत्रिकामा लेख रचना प्रकाशित गर्दै आएका छन्। एक छोराका पिता गुरुङको रुचि समाजसेवामा पनि छ। सैद्धान्तिक स्पष्टता, लगनशीलता र जुझारूपनले आफूलाई संविधानसभामा पुर्‍याएको बताएका थिए।

## सन्दर्भ सामग्रीहरू
श्रेणी:जीवित मानिसहरू
श्रेणी:नेपाल विद्यार्थी सङ्घका अध्यक्षहरू
श्रेणी:नेपाली काङ्ग्रेसका राजनीतिज्ञहरू
श्रेणी:गण्डकी प्रदेशका नेपाली काङ्ग्रेस राजनीतिज्ञहरू
नेपाली हस्तकला

thumb| नेपाली हस्तकला
**नेपाली हस्तकलाको** इतिहास ढुङ्गे युगमा फेला पर्न सकिन्छ जब मानिसहरुसँग हरेक कार्य गर्नको लागी प्रर्याप्त औजारहरूको अभाव थियो। कलात्मक हस्तकलाको इतिहास ५ औं शताब्दीमा मात्र सुरु भएको थियो, जब विभिन्न धर्महरूले नेपालका मानिसहरूमा आफ्नो आधार बनाउन थाले। त्यसैले हामीले नेपाली हस्तकलामा धेरै धार्मिक प्रभाव देख्छौं।

नर्डिक आर्यहरूद्वारा भित्र्याइएका, मङ्गोलियनहरूको विभिन्न समूहहरूसँग मिसिएको तथा बौद्ध र हिन्दू अवधारणाहरूद्वारा पालनपोषणले गर्दा यसलाई बजारको चाहना अनुकूलित गरेको छ। 

## इतिहास 
नेपाली हस्तकला उद्योगको ऐतिहासिक विकास धेरै पुरानो छ तर यसको उतार र चढाव रहेको छ। कौटिल्यको अर्थव्यवस्थाको सन्दर्भमा चौथो शताब्दी तिर चन्द्र गुप्त मौर्यको पालामा नेपालबाट विभिन्न उत्पादनहरू निर्यात हुन गरेको तथ्य तथा नेपाल पानीमा नभिज्ने गुणस्तरीय उनको कम्बलको प्रख्यात रहेको कुरा उल्लेख रहेको छ।

## सन्दर्भ सामग्रीहरू 
 

श्रेणी:नेपाली हस्तकला
सिरी

**सिरी** (   ) एप्पल निगमद्वारा विकसित आइओएस, आइप्याड ओएस, वाचओएस, म्याकओएस र टिभीओएस सञ्चालन प्रणालीमा रहेको आभासी सहायक प्रणाली हो। यसले श्रव्य प्रश्नहरू, इशारा आधारित नियन्त्रण, फोकस-ट्र्याकिङ र प्राकृतिक भाषा प्रयोगकर्ता अन्तरमोहडा प्रयोग गरि प्रयोगकर्ताको प्रश्नहरूको जवाफ प्रदान गर्ने, सिफारिसहरू गर्ने, र इन्टरनेट सेवाहरूमा अनुरोधहरू पठाउने कार्यहरू गर्दछ। यसले निरन्तर प्रयोग पश्चात प्रयोगकर्ताहरूको व्यक्तिगत भाषा प्रयोगहरू, खोज र प्राथमिकताहरूमा अनुकूलन गर्नुका साथै व्यक्तिगत परिणामहरू देखाउने गर्दछ।

सिरी एसआरआई इन्टरनेसनल आर्टिफिसियल इन्टेलिजेन्स सेन्टरले विकसित गरेको परियोजनाबाट छुट्याइएको प्रणाली हो। यसको बोली पहिचान सेवा नाउन्स कम्युनिकेसन्सद्वारा प्रदान गरिएको थियो, र यसले काम गर्न उन्नत मेसिन लर्निङ प्रविधिहरू प्रयोग गर्दछ। यसको मौलिक अमेरिकी, ब्रिटिस र अस्ट्रेलियाली आवाज वास्तविक प्रयोगको बारेमा अनजान कलाकारहरू मार्फत सन् २००५ को वरिपरि  आवाज रेकर्ड गरिएको थियो। सिरीलाई सन् २०१० फेब्रुअरीमा आइओएसको लागि एक अनुप्रयोगको रूपमा जारी गरिएको थियो। दुई महिना पछि, एप्पलले यसलाई प्राप्त गरिसकेपछि सन् २०११ अक्टोबर ४ मा आइफोन ४एसको विमोचनसँगै एप स्टोरबाट यसको छुट्टै एप हटाएर आइओएसमा एकीकृत गरिएको थियो। नयाँ आइफोनका मोडलहरू, आइप्याड, आइपड टच, म्याक, एयरपड्स, एप्पल टिभी, र होमपड लगायत अन्य हार्डवेयर उपकरणहरूमा अनुकूलन गरिएपछि सिरी एप्पलका उत्पादनहरूको अभिन्न अङ्ग भएको छ।

## सन्दर्भ सामग्रीहरू 
श्रेणी:मोबाइल सञ्चालन प्रणाली
इस्लामी उत्सव

thumb|230x230px|इस्लाम धर्मावलम्बीहरुको पर्व जुम्मा मुबारक

विश्वका मुस्लिम समुदायहरूले विभिन्न दिनहरूमा विभिन्न चाडहरू मनाउँछन्। हरेक दिनको आफ्नै महत्व हुन्छ। जसरी अन्य धर्मावलम्बीहरूले विशेष चाडपर्व मनाउँछन्, त्यसैगरी मुस्लिम समुदायले पनि धेरै पर्वहरू मनाउँछन्। महिना अनुसार मुस्लिम चाडपर्वहरु यस प्रकार छन्।

## उत्सवको तालिका  
## सन्दर्भ सामग्रीहरू 
## यो पनि हेर्नुहोस् 
* शुभ जुम्मा 
*खतना 
*ख्वाजा गरीब नवाज  

## बाह्य कडीहरू 
* साउदी अरबको उम अल-कुरा पात्रो

इस्लामी चाडपर्व
मुस्लिम विवाह

मा एक निकाह समारोह]]
**मुस्लिम विवाह** (निकाह): इस्लाम मा निकाह विवाहको कानूनी सम्झौता हो। (अरबी: د القران 'aqd al-qirān, "विवाह अनुबंध"; उर्दू: ملکی نامہ; निकाह नामा) शरिया अनुसार दुलहा र दुलही बीचको सम्झौता वा दुलही र दुलही बीच एक वाचा हो। यो विवाहका लागि दुवैको अनुमति आवश्यक हुन्छ । बेहुलाले "महार" भनिने विवाह शुल्क तिर्नुपर्छ।

यस विवाहमा दुलहा र दुलहीको तर्फबाट दुईजना मुस्लिम साक्षी हुनुपर्छ र एकजना वकिल पनि हुनु आवश्यक छ, वकिल भन्नाले अदालतको वकिल होइन तर अभ्यास गर्ने आफन्त वा साथी हुनु आवश्यक मानिन्छ । कानुनत यो विधिलाई शरीयत वा शरिया वा इस्लामिक न्यायपालिकाको विधि भनिन्छ। अरु धर्मको जस्तो नभएर मुस्लिम हरुमा एकै आमाका छोराछोरी बिच विवाह हुन्छ। यस विवाहलाई "निकाह-मिन-सुन्नाह" वा सुन्नत तरिकामा गरिने निकाह भनिन्छ।

## यो पनि हेर्नुहोस् 
* मुस्लिम
* इस्लाम
* आनंद 
* शुभ जुम्मा

## सन्दर्भ सामग्रीहरू 
Hasso, Frances S. (2011). "Consuming Desires: Family Crisis and the State in the Middle East". Stanford University Press. 

ISBN 978-0804761567। मार्च 4, 2016 मा मूलबाट संग्रहित। 5 जुलाई 2016 मा पुनःप्राप्त।

## बाह्य लिङ्कहरू
अन्तर्राष्ट्रिय व्यापार केन्द्र

**अन्तर्राष्ट्रिय व्यापार केन्द्र** () ( ) एक बहुपक्षीय संस्था हो जसको विश्व व्यापार संगठन (WTO) र  संयुक्त राष्ट्र संघको व्यापार र विकास सम्मेलन (UNCTAD) मार्फत संयुक्त राष्ट्र संघ (UN) सँग संयुक्त जनादेश छ।

**अन्तर्राष्ट्रिय व्यापार केन्द्र**को मुख्यालय स्विजरल्याण्डको जेनेभामा छ । त्यहाँ ८० भन्दा बढी राष्ट्रियता भएका करिब ३०० कर्मचारीहरू कार्यरत छन्।

## इतिहास 
अन्तर्राष्ट्रिय व्यापार सूचना केन्द्र सन् १९६४ मा अन्तर्राष्ट्रिय व्यापार सूचना केन्द्रको उत्तराधिकारीको रूपमा स्थापना गरिएको हो। यो विकासशील देशहरूको निर्यातमा सहयोग गर्न शुल्क र व्यापार सम्बन्धी सामान्य सम्झौता हो। 

## कार्यकारी निर्देशकहरू 
सन् १९६४ मा आईटीसीको स्थापना भएदेखि ६ जना कार्यकारी निर्देशक भएका छन्। यसको इतिहासमा सन् १९७० को प्रारम्भ तिर र नब्बे दशकको शुरुमा बरि दुई पटक कार्यकारी पद खाली रहेको थियो । 

## सन्दर्भ सामग्रीहरू 
श्रेणी:विश्व व्यापार संगठन
एप्पल म्युजिक

**एप्पल म्युजिक** ( एप्पल निगमद्वारा विकसित गरिएको सङ्गीत र भिडियो स्ट्रिमिङ सेवा हो। प्रयोगकर्ताहरूले चाहे अनुसार आफ्नो उपकरणमा स्ट्रिम गर्न सङ्गीत चयन गर्छन्, वा तिनीहरू अवस्थित प्लेलिस्टहरू सुन्न सक्छन्। यस सेवाले इन्टरनेट रेडियो स्टेशनहरू एप्पल म्युजिक १, एप्पल म्युजिक हिट्स र एप्पल म्युजिक काउन्टि पनि समावेश गर्दछ, जसले २०० भन्दा बढी देशहरूमा २४ घण्टा प्रत्यक्ष प्रसारण गर्दछ। यो सेवा सन् २०१५ जुन ८ मा घोषणा गरिएको थियो र सन् २०१५  जुन ३०  मा सेवाको शुरूवात गरिएको थियो। सेवालाई मासिक सदस्यता आवश्यक हुनु अघि नयाँ सदस्यहरूले छ-महिनाको निःशुल्क परीक्षण अवधि पाउँछन्।

मूलतः केवल सङ्गीत सेवा प्रदान गर्दै आएको एप्पल म्युजिकमा सन् २०१६ देखि भिडियो समेत समावेश गरिएको थियो। कार्यकारी जिमी आयोभिनले सेवाको उद्देश्य "सांस्कृतिक प्लेटफर्म" बन्ने रहेको बताए र एप्पलले कथित रूपमा यो सेवालाई "पप संस्कृतिको लागि एक-स्टप शप" बनाउन चाहन्छ। कम्पनीले भिडियो सामग्रीको उत्पादन र खरिदमा सक्रिय रूपमा ठुलो लगानी गरिरहेको छ, दुबै सङ्गीत भिडियोहरू र सङ्गीत रिलिजहरूलाई समर्थन गर्ने कन्सर्ट फुटेज, साथै वेब शृंखला र फिचर फिल्महरूको सर्तमा।

## सन्दर्भ सामग्रीहरू
मिस्टरबिस्ट

**जिमी डोनाल्डसन** (जन्म मे ७, १९९८), आफ्नो अनलाइन उपनाम **मिस्टरविस्टको नाम**द्वारा परिचित, एक अमेरिकी युट्युवर, इन्टरनेट व्यक्तित्व, व्यवसायी, र परोपकारी हुन्।  महँगो स्टन्टहरूमा केन्द्रित युट्युव  भिडियोहरूको विधालाई अग्रगामी बनाउने श्रेय उहाँलाई दिइएको छ।  उनि मिस्टरविस्ट वर्गरका संस्थापक र टिम ट्रिको सह-निर्माता पनि हुन। उनले अरवोर डे फाउन्डेसनको लागी चन्दा कोष सङ्कलन गरेका थिए, जसमा युएसडी २३ मिलियन भन्दा बढी रकम उठाएका थिए   र टिम सीज , महासागर संरक्षण र महासागर सफाईको लागी चन्दा सङ्कलन कार्यक्रमा उनले युएसडि ३० मिलियन सन् २०२२ जनवरी १ सम्म्मा उठाउने लक्ष्य राखेको छ।&nbsp;

डोनाल्डसनले सन् २०२१ को शुरु देखि १३ वर्षको उमेरमा युट्युवमा "MrBeast6000" ह्यान्डल अन्तर्गत भिडियोहरू पोस्ट गर्न थालेका हुन।   
## सन्दर्भ सामग्रीहरू 
श्रेणी:जीवित मानिसहरू
श्रेणी:सन् १९९८ मा जन्म
चिसो एस्ट्रे

**चिसो एस्ट्रे** बिसं २०७८ मा प्रदर्शित हुने नेपाली कथानक चलचित्र हो। यसमा दिव्य देव, निकुन श्रेष्ठ, नवीन लम्साल, सुशीलराज पाण्डे, रविन तामाङ र सृष्टी श्रेष्ठले अभिनय गरेका छन। यो चलचित्र २०७८ चैत्र ४ मा प्रदर्शन हुदैछ। यो चलचित्र भूपि शेरचनको कविता ‘चिसो एस्ट्रे’मा आधारित भएर बनेको हो।

## कलाकार तथा पात्रहरू
* दिव्य देव - मदन
* निकुन श्रेष्ठ- रोनी
* नवीन लम्साल - ज्याकी
* सृष्टी श्रेष्ठ - सालिन्ता
* सुशीलराज पाण्डे - बिक्की भेजा
* रोविन तामाङ - बबी दाई
* एभोन जोशी -  अल्बिन आँटी
* रिनेक्स बस्नेत - भुवन भुक्का

## गीतहरू
## सन्दर्भ सामग्रीहरू
श्रेणी:नेपाली चलचित्रहरू
श्रेणी:सन् २०२२ का चलचित्रहरू
श्रेणी:नेपाली नाटक चलचित्रहरू
हिताची

हिताची लिमिटेड (Japanese pronunciation: [çi̥taꜜtɕi]) जापानको बहुराष्ट्रिय बहुसंगठन संस्था हो। यसको केन्द्रीय कार्यालय चियोडा, जापानमा रहेको छ। यो हिताची समुहको मुख्य कम्पनी हो । सन् २०२० सम्ममा हिताचिले सूचना प्रविधि, इन्टनेट अफ थिंग तथा विग डाटा देखि पूर्वाधार सम्बन्धमा व्यसाय गरेको छ।

हिताची टोकियो स्टक एक्सचेन्ज र नागोया स्टक एक्सचेन्जमा सूचीबद्ध छ र यसको टोकियो सूचीकरण निक्केई २२५ र टोपिक्स कोर३० मा रहेको छ। यो सन् २०१२ मा फोर्च्युन ग्लोवल ५०० मा ३८औं स्थानमा र सन् २०१२ मा फोर्व्स ग्लोवल २००० मा १२९ औं स्थानमा पर्न सफल भएको थियो। 

## इतिहास 
हिटाचीको स्थापना सन् १९१० मा इबाराकी प्रान्तमा विद्युतीय इन्जिनियर नामीहेई ओडाइराले गरेका थिए।  कम्पनीको पहिलो उत्पादन जापानको पहिलो  इन्डक्सन मोटर, प्रारम्भमा तामा खानीमा प्रयोगको लागि विकसित गरिएको थियो।  

## सन्दर्भ सामग्रीहरू 
श्रेणी:जापानिज ब्रान्ड
इखा पोखरी

**इखा पोखरी** वा **एखा पुखु** काठमाडौँको क्षेत्रपाटीमा अवस्थित एक ऐतिहासिक पोखरी हो। यो सुकिसकेको पोखरीले करिब सात रोपनी जग्गा ओगटेको छ। पानी ढल तथा पानीको अत्यधिक उत्सर्जनका कारण वर्तमान समयमा यो पोखरी सुकिसकेको छ। यो पोखरीले ओगटेको जग्गालाई विभिन्न प्रयोजनका लागि अतिक्रमण गरिएको छ। पोखरीको छेउमा कन्या मन्दिर विद्यालय नामक एउटा सार्वजनिक विद्यालय छ। कानुनी रूपमा पोखरीलाई विद्यालयको नाउँमा दर्ता गरिएको छ।

यो पोखरी सुक्नु पूर्व यस क्षेत्रका स्थानीय नेवारहरूद्वारा विभिन्न अनुष्ठानहरूको लागि यस पोखरीको प्रयोग गर्ने गरेका थिए। केही वर्षयता स्थानीयले पोखरीलाई पुनर्जीवित गर्ने योजना बनाएका छन्।

इखा पोखरी नजिकै थप दुईवटा पोखरी थिए तर जग्गा अतिक्रमणका कारण ती पोखरीहरू लोप भइसकेका छन्।

## सन्दर्भ सामग्रीहरू 
श्रेणी:काठमाडौँ उपत्यकाका पोखरीहरू
अजमेर शरिफ दरगाह

**अजमेर शरिफ दरगाह**, **अजमेर दरगाह**, **अजमेर शरिफ**, **ख्वाजा गरिब नवाज दरगाह** वा **दरगाह शरिफ** भारतको राजस्थानको अजमेरमा अवस्थित आदरणीय सुफी सन्त मोइनुद्दीन चिश्तीको सुफी समाधि (दरगाह) हो। गरिब नवाज उनलाई जनताले दिएको उपाधि हो।

## स्थान 
अजमेर शरिफ दरगाह मुख्य केन्द्रीय अजमेर रेलवे स्टेशनबाट २ किलोमिटर (१.२ माइल) टाढा र केन्द्रीय जेलबाट ५०० मिटर टाढा र तारागढ पहाडको फेदमा अवस्थित छ।

## पृष्ठभूमि 
मोइनुद्दीन चिश्ती १३औँ शताब्दीका सुफी सन्त र दार्शनिक थिए। सन्जर (आधुनिक समयमा इरानको भाग) वा सिजिस्तानमा जन्मेका उनी सुल्तान इल्तुतमिश (मृत्यु सन् १२३६) को शासनकालमा दिल्ली आइपुगेका थिए। मोइनुद्दिन केही समयपछि दिल्लीबाट अजमेर गए, जहाँ उनी प्रसिद्ध सुन्नी हनबली विद्वान र रहस्यवादी अब्दल्लाह अन्सारी (मृत्यु सन् १०८८) को लेखनबाट अत्यधिक प्रभावित भएका थिए। अन्सारीको प्रारम्भिक इस्लामिक सन्तहरूको जीवनमा प्रख्यात काम, तबकात अल-सुफियाले मोइनुद्दीनको विश्वदृष्टिकोणलाई आकार दिन भूमिका खेलेको हुन सक्ने अनुमान गरिएको छ। अजमेरमा मोइनुइद्दीनले त्यस समयमा एक चमत्कारी र दयालु आध्यात्मिक प्रचारक र शिक्षकको रूपमा प्रतिष्ठा प्राप्त गरेका थिए।

## मिडियामा 
उनको चमत्कारी कामहरूको आधारमा हिन्दी र उर्दु चलचित्रहरू बनेका छन् र उनको जीवनलाई बखान गर्ने गीतहरू लेखिएका र गाइएका छन्। भारतीय उपमहाद्वीपमा जहाँ जहाँ कव्वालीहरू आयोजित हुन्छन्, ती कव्वालीहरूले तिनीहरूको बारेमा "मनकबत" (कव्वालीको प्रशंसा गर्ने गीत वा पद) गाउने सामान्य परम्परा रहेको छ।

* भारतीय चलचित्र - मेरे गरीब नवाज (सन् १९७३)
* भारतीय चलचित्र - सुल्तान-ए-हिन्द (सन् १९७३)

## सन्दर्भ सामग्रीहरू 
## बाह्य कडीहरू 
श्रेणी:भारतका दरगाहहरू
श्रेणी:जयपुरका पर्यटकीय स्थलहरू
विद्युतिय सवारी साधन

|-
|संसार भरिका विद्युतिय सवारी साधन माथि वाया देखि :
* विद्युतिय ट्रक, क्यालिफोर्निया
* मागलेभ ट्रेन, डाइजिओन, दक्षिण कोरिया
* विद्युतिय ट्रलिवस साओ पाउलो, ब्राजिल
* विद्युतिय ट्राम भिएना, अस्ट्रिया 
* विद्युतिय कार 
* ब्याट्रि विद्युतिया वस, जर्मनी 
* विद्युतिय रेल, भारत
* विद्युतिय हवाइजहाज 
* विद्युतिय स्कुटर, स्पेन
* विद्युतिय वाइक, न्यूयोर्क
|}
**विद्युतीय सवारी साधन** ( '*** )एक वा धेरै विद्युतीय मोटरहरू प्रयोग गर्ने सवारी साधन हो । यो एक्ट्राभेहिकुलर स्रोतबाट कलेक्टर सिस्टमद्वारा संचालन गर्न, वा यो ब्याट्रीद्वारा स्वतन्त्ररूपमा संचालित गर्न सकिन्छ (कहिले काँही सोलर प्यानलद्वारा चार्ज वा इन्धनलाई इन्धन वा जेनेरेटर प्रयोग गरेर बिजुलीमा रूपान्तरण गरि)।  **विद्युतीय सवारी साधनहरू**मा सडक र रेल सवारी साधनहरू, सतह र पानीमुनिका जहाजहरू, विद्युतीय विमान र विद्युतीय अन्तरिक्षयानहरू समावेश छन्।

**विद्युतीय सवारी साधन*'हरू पहिलो पटक १९ औं शताब्दीको मध्यमा अस्तित्वमा आएको थियो, जब बिजुली मोटर वाहन प्रोपल्सनको लागि रोजिएको तरिकाहरू मध्ये एक थियो, जसले आरामको स्तर र सञ्चालनको सहजता प्रदान गर‍्‌यो जुन उक्त समयका पेट्रोल कारहरूले हासिल गर्न सकेका थिएन। 

## सन्दर्भ सामग्रीहरू 
श्रेणी:सवारी साधन
लेप्चा

**लेप्चा**ले सन्दर्भ गर्दछ:
*लेप्चा मानिस, पूर्वी नेपाल, सिक्किम र दार्जिलिङ जिल्लामा बसोबास गर्ने
*लेप्चा भाषा, लेप्चा मानिसहरूका भाषा
*लेप्चा लिपि 
*लेप्चा (युनिकोड ब्लक)
*लेप्चा (कीरा), काराबिडे परिवारको एक कीरा
अबुल कलाम आजाद

**मौलाना साइद अबुल कलाम गुलाम मुहियुद्दिन अहमद विन खैरूद्दिन अल-हुसेनी अजाद**  (११ नोभेम्बर १८८८ – २२ फेब्रुअरी १९५८) एक भारतीय स्वतन्त्रता कार्यकर्ता, इस्लामिक धर्मशास्त्री, लेखक तथा भारतीय राष्ट्रिय कांग्रेसका वरिष्ठ नेता थिए। भारतको स्वतन्त्रता पछि, उनी भारत सरकारमा शिक्षा मन्त्री बने। उनलाई सामान्यतया **मौलाना आजादको** रूपमा सम्झिन्छ; मौलाना शब्दको सम्मानजनक अर्थ 'हाम्रो मालिक' हो र उनले *आजाद* (*फ्री* ) लाई आफ्नो उपनामको रूपमा अपनाएका थिए। भारतमा शिक्षा फाउन्डेसन स्थापना गर्न उनको योगदानलाई भारतभर राष्ट्रिय शिक्षा दिवसको रूपमा मनाएर उनको जन्मदिनलाई मान्यता दिइन्छ।  

एक युवाको रूपमा, आजादले उर्दूमा कविता र साथै धर्म र दर्शनमा ग्रंथहरू रचना गरे। उनी पत्रकारको रूपमा आफ्नो काम, ब्रिटिश राजको आलोचनात्मक कार्यहरू प्रकाशन गर्ने र भारतीय राष्ट्रवादको कारणहरूको समर्थन गरेर प्रसिद्धिमा पुगेका थिए। आजाद खिलाफत आन्दोलनको नेता बने, जसको समयमा उनी भारतीय नेता महात्मा गान्धीसँग नजिकको सम्पर्कमा आए। आजाद अहिंसक नागरिक अवज्ञाको गान्धीको विचारका एक उत्साही समर्थक बने र सन् १९१९ राउलेट एक्टको विरोधमा असहयोग आन्दोलनलाई व्यवस्थित गर्न काम गरे। आजाद प्रचार सहित गान्धी गरेको आदर्श आफूलाई *स्वदेशी* (आदिवासी) उत्पादन र *स्वराज* भारत *(स्व-नियम) को प्रवर्घ्दकको रूपमा कार्य गरेका थिए।* सन् १९२३ मा, ३५ वर्षको उमेरमा, उनी भारतीय राष्ट्रिय कांग्रेसको अध्यक्षको रूपमा सेवा गर्ने सबैभन्दा कान्छो व्यक्ति बने।
thumb| भारतको सन् १९८८ को टिकटमा आजाद
thumb| अबुलकलाम आजादको कब्र

## सन्दर्भ सामग्रीहरू 
श्रेणी:भारतीय मुसलमानहरू
श्रेणी:भारत रत्न सम्मानित
श्रेणी:भारतीय राष्ट्रिय काङ्ग्रेसका अध्यक्षहरू
नेपाल कम्युनिस्ट पार्टी

**नेपाल कम्युनिस्ट पार्टी**, सङ्क्षिप्त रूपमा **नेकपा**, २००६ साल वैशाख १० गते गठन भएको नेपालको एक साम्यवादी  दल थियो।  निरङ्कुश राणा शासन, सामन्तवाद र साम्राज्यवाद विरुद्ध सझ्घर्ष गर्न २००६ वैशाख १० गते यसको स्थापना भएको थियो। यसको संस्थापक महासचिव पुष्पलाल श्रेष्ठ थिए।  अन्य सदस्यमा नरबहादुर कर्माचार्य, निरञ्जन गोविन्द वैद्य र नारायण विलास जोशी रहेका थिए।

## इतिहास 
## चुनावी प्रदर्शन 
## नेतृत्व 
### महासचिव 
* पुष्पलाल श्रेष्ठ, वि.संं २००६–२०१०
* मनमोहन अधिकारी, वि.संं २०१०–२०१३
* केशरजङ्ग रायमाझी, वि.संं २०१३–२०१७
* तुलसीलाल अमात्य, वि.संं २०१७
## यो पनि हेर्नुहोस् 
* नेपालका साम्यवादी दलहरूको सूची
## सन्दर्भ सामग्रीहरू 
श्रेणी:नेपालका विघटित राजनीतिक दलहरू
नेपाल कम्युनिस्ट पार्टी (२०७५–२०७७)

**नेपाल कम्युनिस्ट पार्टी**,नेकपा अथवा सङ्क्षिप्त रूपमा **नेकपा नेकपा** २०७५ जेठ ३ का दिन स्थापना भएको एक नेपाली साम्यवादी राजनीतिक दल थियो। यो दुई वामपन्थी दल, नेपाल कम्युनिस्ट पार्टी (एकीकृत मार्क्सवादी-लेनिनवादी) र नेपाल कम्युनिस्ट पार्टी (माओवादी केन्द्र) को एकीकरणबाट स्थापना भएको थियो।  यस दललाई आठ महिनाको वार्तापछि पार्टी एकीकरण संयोजन समितिले एकीकरणको काम पुरा गरेको थियो।सम्मानित सर्वोच्य अदालतको फैसलाले पछि दुई पूर्ववर्ती दलहरू विघटन हुँदै आआफ्ननो दल बनेका थिए । नयाँ बनेको दल नेकपा नेकपाले आफ्नो  एकता कायम गर्ने दिशामा काम नगरेपछि नेकपा नेकपा विभाजन भएको थियो । यस कारण उनीहरूले विघटनको लागि बाटो तयार गरेका थिए।  पार्टीले नेकपा एमालेको, सूर्य चुनाव चिह्नलाई कायम राखेको थियो।

## सङ्घीय सरकार 
## विभिन्न प्रदेशमा उपस्थिति 
## नेतृत्व 
### पार्टीको नेतृत्व 
**अध्यक्ष** 
* खड्गप्रसाद ओली, २०७५–२०७७
* पुष्पकमल दाहाल, २०७५–२०७७

**उपाध्यक्ष** 
* वामदेव गौतम, २०७६–२०७७

**महासचिव** 
* विष्णु पौडेल, २०७५–२०७७

### प्रधानमन्त्रीहरूको सूची 
### प्रदेश सरकार 
नेकपाको विघटन पूर्व, यसले नेपालका कुल ७ प्रदेश मध्ये (मधेश प्रदेश) बाहेकका ६ प्रदेशमा बहुमत प्राप्त गरेको थियो।

## टिप्पणी 
## सन्दर्भ सामग्रीहरू 
श्रेणी:नेपालका विघटित राजनीतिक दलहरू
ट्रिनिडाड र टोबागो

ट्रिनिडाड र टोबागो, आधिकारिक रूपमा ट्रिनिडाड र टोबागो गणतन्त्र, क्यारिबियन क्षेत्रको सबैभन्दा दक्षिणी टापु राष्ट्र हो। मुख्य टापुहरू ट्रिनिडाड र टोबागो तथा धेरै साना टापुहरू मिलेर बनेको यो देश भेनेजुएलाको तटदेखि ११ किलोमिटर (६ नौटिकल माइल) उत्तर-पूर्व, ग्रेनाडादेखि १३० किलोमिटर (७० नौटिकल माइल) दक्षिण र बार्बाडोसको पश्चिममा अवस्थित छ। यसको राजधानी पोर्ट अफ स्पेन हो भने सबैभन्दा ठूलो र जनसंख्या धेरै भएको नगरपालिका चगुआनास हो। दक्षिण अमेरिकी भूभाग नजिक भए पनि, ट्रिनिडाड र टोबागोलाई सामान्यतया बेस्ट इन्डिजको भाग मानिन्छ।

ट्रिनिडाड टापुमा स्पेनी उपनिवेश स्थापना हुनुअघि शताब्दीयौँसम्म स्वदेशी जनजातिहरू बसोबास गर्थे। सन् १४९८ मा क्रिस्टोफर कोलम्बसको आगमनपछि स्पेनी उपनिवेश स्थापित भयो। सन् १७९७ मा ब्रिटिस नौसेनाका कमान्डर सर राल्फ अबरक्रम्बीको नेतृत्वमा स्पेनी गभर्नर जोसे मारिया चाकोनले टापु ब्रिटेनलाई सुम्पे। ट्रिनिडाड र टोबागो सन् १८०२ को एमिएन्स सन्धि अन्तर्गत ब्रिटेनलाई हस्तान्तरण गरिए, त्यसपछि सन् १८८९ मा यी दुई राज्य एकताबद्ध भए। ट्रिनिडाड र टोबागोले सन् १९६२ मा स्वतन्त्रता प्राप्त गर्‍यो र सन् १९७६ मा गणतन्त्र बन्यो।

धेरैजसो क्यारिबियन राष्ट्रहरू पर्यटनमा निर्भर भए पनि, ट्रिनिडाड र टोबागोको अर्थतन्त्र मुख्यत: उद्योगमा आधारित छ, जसको प्रमुख स्रोत तेल र प्राकृतिक ग्यासको विशाल भण्डार हो। क्यारिबियनका अन्य क्षेत्रहरूभन्दा दक्षिणमा अवस्थित भएकाले यो देशमा आँधी-हुरी (हरिकेन) कम आउँछन्।

ट्रिनिडाड र टोबागो आफ्नो अफ्रिकी र भारतीय संस्कृतिका लागि प्रसिद्ध छ। यहाँको ठूलो र प्रसिद्ध कार्निभल**,** दिवाली र होसे पर्वहरू चर्चित छन्। यो देश स्टिलप्यान, लिम्बो नृत्य, र क्यालिप्सो, सोका, र्यापसो, पराङ, चटनी, र चटनी-सोका जस्ता सङ्गीत शैलीहरूको जन्मस्थान पनि हो।

## सन्दर्भ सामग्रीहरू 
## बाह्य कडीहरू
* गणतन्त्र ट्रिनिडाड र टोबागोको सरकार
* ट्रिनिडाड र टोबागोको आधिकारिक पर्यटनको वेबसाइट
* ट्रिनिडाड र टोबागो । *द वर्ल्ड फ्याक्टबुक*। केन्द्रीय गुप्तचर संस्था।
* ट्रिनिडाड र टोबागो युबिसी पुस्तकालयबाट''
* 
* ट्रिनिडाड र टोबागो बीबीसी समाचारमा
* ट्रिनिडाड र टोबागोको बारेमा विश्व बैङ्कद्वारा जारी तथ्याङ्कको सारंश
* 
* 
* ट्रिनिडाड र टोबागोको लागि विकास पूर्वानुमान इन्टरनेसनल फ्यचर्सबाट

ट्रिनिडाड र टोबागो
श्रेणी:द्वीपीय देशहरू
श्रेणी:राष्ट्रमण्डलका सदस्य राष्ट्रहरू
श्रेणी:क्यारिबियाली राष्ट्रहरू
श्रेणी:दक्षिण अमेरिकी राष्ट्रहरू
श्रेणी:अङ्ग्रेजी भाषा आधिकारिक भएका देश तथा क्षेत्रहरू
श्रेणी:पूर्व स्पेनी उपनिवेशहरू
श्रेणी:संयुक्त राष्ट्रसङ्घका सदस्य राष्ट्रहरू
प्रेमबहादुर आले

**प्रेम बहादुर आले** नेपाली राजनीतिज्ञ हुन। उनी देउवा मन्त्रीपरिषदमा संस्कृति, पर्यटन तथा नागरिक उड्डयन मन्त्री छन्। दोस्रो ओली मन्त्रीपरिषदमा उनी बन मन्त्री थिए। २०७४ को आम चुनावमा उनी डोटी-१ बाट ३२५१० मत (४९.९३% ) मत ल्याएर<निर्वाचित भएका थिए।
## सन्दर्भ सामग्रीहरू
श्रेणी:नेपालका सांसदहरू २०७४–२०७९
श्रेणी:नेपालका सांसदहरू २०७९–२०८२
श्रेणी:डोटी जिल्लाका मानिसहरू
राष्ट्रिय परिचयपत्र (नेपाल)

**राष्ट्रिय परिचयपत्र** प्रत्येक व्यक्तिको लागि अद्वितीय पहिचान क्रमाङ्क नेपालको सङ्घीय स्तरको परिचयपत्र हो जुन नेपाली नागरिकहरूले उनीहरूको बायोमेट्रिक र जनसाङ्ख्यिकीय डेटाको आधारमा प्राप्त गर्न सक्छन्। नेपाली नागरिकसँग सम्बन्धित सबै व्यक्तिगत जानकारी राष्ट्रिय परिचयपत्र व्यवस्थापन केन्द्रद्वारा सङ्कलन गरिएको छ जुन नेपाल सरकारले गृह मन्त्रालयको क्षेत्राधिकार अन्तर्गत सन् २०११ जुलाईमा स्थापना गरेको वैधानिक प्राधिकरण हो।

राष्ट्रिय परिचय पत्र (National ID) Form Online कसरी भर्ने ?

यो कार्डमा एक अद्वितीय क्रमाङ्क, तस्विर, व्यक्तिगत जानकारी र वाहकको दशवटै औँठाका छापहरू समावेश हुनेछ। पूर्ण कार्यान्वयनपछि यो कार्ड हालको 'नेपाली नागरिकता'लाई प्रतिस्थापन गर्नेछ र यसलाई राष्ट्रिय परिचय, व्यक्तिगत परिचय, मतदाता परिचय पत्रको रूपमा र यसको अद्वितीय क्रमाङ्कमार्फत सामाजिक सुरक्षा कार्डको रूपमा प्रयोग गरिनेछ। यो कार्डले राहदानी, सवारी चालक अनुमतिपत्र जस्ता अन्य कागजातहरू प्रतिस्थापन गर्दैन।

## राष्ट्रिय परिचयपत्रको ऐन कानूनी व्यवस्था 
नेपालको संविधानको धारा ५१ (च) (७) मा एकीकृत राष्ट्रिय परिचय व्यवस्थापन सूचना प्रणाली विकास गरी नागरिकका सबै प्रकारका विवरण र सुचनाहरु एकीकृत रुपमा व्यवस्थापन गर्ने तथा यसलाई राज्यबाट उपलव्ध हुने सेवा सुविधा र राष्ट्रिय विकास योजनासँग आवद्ध गर्ने उल्लेख गरिएको पाइन्छ ।

सरकार कार्य विभाजन नियमावलीमा राष्ट्रिय परिचय पत्रसम्बन्धी कार्य गृह मन्त्रालयको कार्य क्षेत्रअन्तर्गत रहेको  राष्ट्रिय परिचय पत्र तथा पञ्जीकरण ऐन, २०७६ ले प्रत्येक नेपाली नागरिकको परिचय खुल्ने गरी अभिलेख राख्ने, वैयक्तिक तथा जैविक विवरण र राष्ट्रिय परिचय नम्बरसहितको बहुपयोगी राष्ट्रिय परिचयपत्र प्रदान गर्ने, एकीकृत राष्ट्रिय परिचय व्यवस्थापन सूचना प्रणालीको विकास गरी सो प्रणालीलाई राज्यबाट उपलव्ध सेवा सुविधा र राष्ट्रिय विकास योजना एवं सुरक्षा व्यवस्थासँग आबद्ध गर्ने गरी कानूनी आधार तयार गरिको छ।

## राष्ट्रिय परिचयपत्र अनिवार्य 
राजस्वसम्बन्धी व्यक्तिगत आयकर दर्ता, सवारी चालक अनुमतिपत्रसम्बन्धी र कम्पनी दर्ता एवं नवीकरणका लागि पनि आगामी साउनदेखि देशभर नै परिचयपत्र अनिवार्य गरिएको छ । बैंकिङ तथा वित्तीय सेवा, टेलिफोन तथा सिमकार्ड, सामाजिक सुरक्षा कोष तथा घरजग्गा किनबेचमा भने आगामी माघ १ देखि परिचयपत्र अनिवार्य गरिएको राजपत्रमा उल्लेख छ ।

## सन्दर्भ सामग्रीहरू
## यो पनि हेर्नुहोस् 
श्रेणी:नेपाल सरकार
एक्सपेरिमेन्टल एडभान्स्ड सुपरकन्डक्टिङ टोकामक

in EAST]]
 
**एक्सपेरिमेन्टल एडभान्स्ड सुपरकन्डक्टिङ टोकामक**, इस्ट चीनको हेफेइमा रहेको सुपरकन्डक्टिङ टोकामक चुम्बकीय फ्युजन उर्जा रियाक्यर हो। यो सन् २००६ देखि सञ्चालनमा आएको छ।

सुपरकन्डक्टिङ टोरोइडल र पोलोइडल चुम्बकको उपयोग गर्ने यो
पहिलो टोकामक हो।
## इतिहास 
"एक्सपेरिमेन्टल एडभान्स्ड सुपरकन्डक्टिङ टोकामक" चीनको दोस्रो सुपरकन्डक्टिङ टोकामक हो। 

यो परियोजनाको प्रस्ताव १९९६ मा गरिएको थियो र १९९८ मा स्वीकृत गरियो। २००३ को समय तालिका अनुसार, भवन र साइट २००३ भित्रमा निर्माण सकिनु थियो। २००३ देखि २००५ सम्म टोकामक जडानको काम गर्नु थियो। 

२००६ मार्चमा निर्माण पूरा भयो र २००६ सेप्टेम्बर २८ मा, "पहिलो प्लाज्मा"को उपलब्धि हासिल भयो।

आधिकारिक प्रतिवेदन अनुसार, यो परियोजनाको बजेट ¥३० करोड चिनियाँ येन (करिब ३७ मिलियन अमेरिकी डलर) रहेको छ। यो अन्य देशमा रियाक्टर निर्माण खर्चको १/१५ देखि १/२० हिस्सा हो। 

### पहिलो चरण 
२००६ सेप्टेम्बर २९ मा, पहिलो प्लाज्माको उपलब्धि हासिल भयो- यो पहिलो परिक्षण लगभग ३ सेकेन्ड आयम भयो र २०० किलो एम्पियरको विद्युतीय करेन्ट पैदा गर्यो।

२०११ मेमा, यो टोकामक ५ करोड केल्भिन तापक्रममा ३० सेकेन्ड सम्म प्लाज्मा स्थिर गराउने पहिल टोकामक बन्यो।

## सन्दर्भ सामग्रीहरू
मधेश प्रदेश सभा

**मधेश प्रदेश सभा** मधेशको एकसदनात्मक प्रदेश सरकार र कानून निर्माण गर्ने निकाय हो। नेपालको सात प्रदेशमध्ये एक मधेश प्रदेशको प्रादेशिक राजधानी धनुषा जिल्लाको जनकपुरमा रहेको छ। मधेश प्रदेश सभामा १०७ जना सदस्य रहेका छन् जसध्ये ६४ जना पहिलो पटक मतदान मार्फत निर्वाचित हुन्छन् भने ४३ जना समानुपातिक निर्वाचन प्रणाली तर्फबाट निर्वाचित हुने गर्छन्। यो सभाको अवधि पाँच वर्षको हुने गर्छ।

## इतिहास 
नेपालको संविधान बमोजिम वि.सं. २०७४ मा प्रदेश सभाको स्थापना भएको थियो। प्रदेश सभाको पहिलो निर्वाचन वि.सं. २०७४ मा भएको थियो। निर्वाचनमा जनता समाजवादी पार्टीले बहुमत प्राप्त गरेको थियो। मधेश प्रदेश सभाको उद्घाटन वि.सं. २०७४ फागुन १ गते भएको थियो। तत्कालिन राजपाबाट सरोज कुमार यादव पहिलो सभामुख बनेका थिए भने राजपाको समर्थनमा तत्कालिन सङ्घीय समाजवादी फोरम, नेपालबाट लालबाबु राउत मुख्यमन्त्रीमा निर्वाचित भएका थिए।

यस प्रदेशलाई पहिले प्रदेश नम्बर २ भनेर चिनिन्थ्यो र जनकपुरलाई प्रदेशको अस्थायी राजधानीको रूपमा कायम गरिएको थियो। वि.सं. २०७८ माघ ३ गते बसेको प्रदेश सभा बैठकले प्रदेशको नाम मधेश र जनकपुरलाई स्थायी राजधानी तोक्ने प्रस्ताव दुई तिहाइ बहुमतले पारित गरेको थियो।

## सभाहरूको सूची 
## राजनीतिक दलहरू 
## सन्दर्भ सामग्रीहरू 
श्रेणी:एक सदनात्मक व्यवस्थापिकाहरू
श्रेणी:नेपालका प्रादेशिक व्यवस्थापिकाहरू
श्रेणी:मधेश प्रदेश सरकार
नेपाल सङ्घीय समाजवादी पार्टी

**नेपाल सङ्घीय समाजवादी पार्टी** २०७३ पुष २ गते, मोहम्मद रिजवान अन्सारीद्वारा गठन भएको एक राजनीति दल हो।

## इतिहास 
### पृष्ठभूमि 
मोहम्मद रिजवान अन्सारी नेपाल कम्युनिष्ट पार्टी (एकीकृत मार्क्सवादी-लेनिनवादी)बाट अलग भएपछि अशोककुमार राईले स्थापना गरेको सङ्घीय समाजवादी पार्टीका सदस्य थिए। सङ्घीय समाजवादी पार्टी अन्ततः मधेसी जनअधिकार फोरम, नेपाल नेतृत्वको उपेन्द्र यादव र खस समावेशी पार्टीसँग मिलेर सङ्घीय समाजवादी फोरम, नेपाल गठन गरेका थिए। अन्सारी अन्ततः २०७२ माघ २१ मा सङ्घीय नव विचार समूह) गठन गर्न पार्टीबाट छुट्टिएका थिए।

### निर्वाचन 
२०७४ को प्रतिनिधि सभा र प्रदेश सभा निर्वाचनमा समानुपातिक प्रतिनिधित्व मार्फत मधेश प्रदेश को प्रदेशसभा तर्फ एक सिटमा दल विजयी भएको थियो।

## चुनावी प्रदर्शन 
## विभिन्न प्रदेशमा उपस्थिति 
## यो पनि हेर्नुहोस् 
सङ्घीय समाजवादी फोरम, नेपाल

## सन्दर्भ सामग्रीहरू 
श्रेणी:नेपालका राजनीतिक दलहरू
ओपन स्ट्रिट म्याप

**ओपन स्ट्रिट नक्सा** (ओएसएम) एक सहयोगी परियोजना हो जसले संसारको नि: शुल्क सम्पादन योग्य नक्सा सृजना गर्दछ। भू-आँकडा अन्तर्निहित नक्सा, परियोजनाको प्राथमिक उत्पादन मानिन्छ। ओएसएमको सृजना र वृद्धि विश्वको धेरैजसो ठाउँमा नक्सा आँकडाको प्रयोग वा उपलब्धतामा प्रतिबन्ध, र उपग्रह पथप्रदर्शन उपकरणहरूको आगमनद्वारा प्रेरित गरिएको छ। प्रयोगकर्ताहरूले सर्वेक्षण, भौगोलिक निर्देशाङ्क उपकरण, हवाई छवीग्रहण, र अन्य निःशुल्क स्रोतहरूको प्रयोग गरेर आँकडा सङ्कलन गर्न सक्दछन्। यो सङ्कलन गरिएको बृहत आँकडालाई खुला भण्डारण अनुमति पत्र अन्तर्गत उपलब्ध गराइन्छ। सेवा ओपन स्ट्रिट म्याप फाउन्डेसन, इङ्ल्यान्ड र वेल्समा दर्ता एक गैर नाफामुखी संस्थाद्वारा समर्थित छ। ओएसएमबाट प्राप्त आँकडा कागज नक्सा र विद्युतीय नक्साको उत्पादन सहित (गुगल नक्सा जस्तै) ठेगाना र स्थान नामको भू-साङ्केतिकरण, र मार्ग योजना सहित विभिन्न तरिकामा प्रयोग गर्न सकिन्छ। प्रयोगकर्ताहरूमा फेसबुक, क्राइग्सलिस्ट, सेजनाम, ओएसएम एन्ड, जियोकोचिङ, म्यापक्वेस्ट, जेएमपी साङ्ख्यिकी सफ्टवेयर, र फोरस्क्वायर मार्फत जोडिन सक्दछन्। आफ्नो उपकरणमा भित्र निर्मित नक्साको आँकडा बदल्नका लागि भौगोलिक निर्देशाङ्क प्रणाली उपकरणका धेरै प्रयोगकर्ताहरूले ओएसएमको आँकडा प्रयोग गर्दछन्।ओपन स्ट्रिट नक्साका आँकडाहरू स्वामित्व आँकडा स्रोतको तुलनासँग अनुकूल गरिएको छ, तथापि सन् २००९ मा आँकडा गुणस्तर विश्वभरि बेग्लाबेग्लै थियो। 

## इतिहास 
यसलाई सन् २००४ मा स्टिभ कोस्टले यस परियोजनाको स्थापना गरेका थिए। सुरुमा यसले बेलायतको नक्सा मात्र प्रदान गर्ने गर्दथ्यो।  बेलायत र अन्य ठाउँमा, सरकारले सञ्चालन गरेको र कर अनुदान प्राप्त परियोजनाहरू जस्तै ओर्डनान्सले विशाल आँकडाहरू सृजना गरेको थियो तथापि, स्वतन्त्र र व्यापक रूपमा वितरण गर्न भने असफल भएको थियो। यसमा पहिलो योगदान, सन् २००५ मा, लन्डनमा गरिएको थियो। 

अप्रिल २००६ मा, निःशुल्क भू-स्थानिक आँकडाको वितरणलाई प्रोत्साहित र कसैलाई प्रयोग र साझेदारी गर्नको सक्षम बनाउनका लागि ओपन स्ट्रिट नक्सा प्रतिष्ठानको स्थापना गरिएको थियो।
डिसेम्बर २००६ मा, याहु!ले ओपन स्ट्रिट नक्साको नक्सा उत्पादनको पृष्ठभूमिको रूपमा यसको हवाई छायाचित्रकला प्रयोग गर्ने घोषण गरेको थियो।

सन् २०१२ मा, गुगल नक्साको लागि मूल्य निर्धारणको सुरुवातले धेरै प्रमुख वेबसाइटहरूलाई तिनीहरूको सेवाबाट ओपन स्ट्रिट नक्सा र अन्य प्रतिस्पर्धीहरूमा बदल्न अभिप्रेरित गरेको थियो, तीमध्ये प्रमुख फोरस्क्वायर र क्राइग्सलिस्ट समावेश थिए जसले ओपन स्ट्रिट नक्सा, र एप्पल अपनाएका थिए  जसले गुगलसँगको  सम्झौता समाप्त गर्दै तोमतोम र ओपन स्ट्रिट नक्साको आँकडा प्रयोग गरेर एउटा आत्म-निर्मित नक्साङ्कन मञ्च सुरु गरेको थियो।

सन् २०१७ मा, म्याक्सर टेक्नोलोजी नामक कम्पनीले ओपन स्ट्रिन नक्सामा योगदान सहायता गर्न उपग्रह चित्र प्रदान गर्न थालेको थियो।

सन् २०२१ जुनमा यसले, संयुक्त अधिराज्यबाट युरोपेली सङ्घ सर्ने योजनाको घोषणा गरेको थियो जहाँ यसले ब्रेक्जिटलाई उक्साउने कारकको रूपमा उल्लेख गरेको थियो। 

## बाह्य कडीहरू
* आधिकारिक वेबसाइट

श्रेणी:बेलायती वेबसाइटहरू
श्रेणी:वेब नक्सा प्रदायकहरू
आहा! रारा गोल्डकप २०७८

**आहा! रारा गोल्डकप २०७८** आहा! रारा गोल्डकपको अठारौं संस्करण हो । यो प्रतियोगिता २०७७ माघ ०६ गतेदेखि १५ गतेसम्म पोखरा सहर को पोखरा रङ्गशाला मा आयोजना भएको थियो ।सहारा क्लब पोखराको आयोजनामा जारी प्रतियोगितामा  कुल १० टिमको सहभागिता रहेको थियो ।

मिति २०७८ माघ १५ गते शनिबार पोखरा रंगशालामा भएको फाइनल खेलमा मनाङ मर्स्याङ्दी क्लबलाई टाईब्रेकरमा ५-४ गोल अन्तरले हराउँदै एपिएफ क्लबले पहिलो पटक आहा रारा गोल्डकपको उपाधि जितेको हो । निर्धारित र अतिरिक्त समयको खेल २–२ गोलको बराबरीमा सकिएपछि निर्णय टाईब्रेकरका आधारमा गरिएको थियो ।

प्रतियोगितालाई पहिलो संस्करणदेखि अहिलेसम्म नै हिमश्री फुड्स प्रा.लि.को उत्पादन आहा रारा तयारी चाउचाउले प्रायोजन गर्दै आइरहेको छ ।

## सहभागी टोलीहरू
*आहा! रारा गोल्डकप २०७८ का सहभागी टोलीहरू

;ए-डिभिजन टोलीहरू
*मनाङ मर्स्याङ्दी क्लब
*हिमालयन शेर्पा क्लब
*मछिन्द्र क्लब
*थ्री स्टार क्लब
*संकटा क्लब

;विभागीय टोलीहरू
*एपीएफ क्लब
*नेपाल पुलिस क्लब
*नेपाल आर्मी क्लब

;विदेशी टोलीहरू
* बि.वाई.एस.सी क्लब

;मोफसलका टोलीहरू
*सहारा क्लब पोखरा (**आयोजक**)

## रेफ्रीहरु
*आहा रारा गोल्डकप फुटबल प्रतियोगिताको २० औं संस्करण ६ जना रेफ्रीले संचालन गरेका थिए।

## खेल स्थान
यस प्रतियोगिता पोखरा अवस्थित क्षेत्रीय रङ्गशाला पोखरा रङ्गशालामा आयोजना भएको थियोे।

## खेलहरू
### बार्केट
### क्वाटरफाइनल छनोट
----

----

----

### क्वाटरफाइनल
----

----

----

----

----

### सेमिफाइनल
----

----

----

### फाइनल
----

----

## प्रतियोगिता विवरण
### गोलकर्ताहरू
;२गोल

* आवास लामिछाने

* रवि थिङ

* मेसुके ओलुमोउ

;१ गोल

* निर कुमार राई
* प्रदीप लामा
* विश्वास श्रेष्ठ 

* मिगल पेलाफक्स
* रुपेश केसी
* ओलावाले अफिज
* राजीभ गुरुङ

* उत्सव राई
* अभिषेक गुरुङ
* गणेश हमाल

### म्यान अफ दी म्याच
## व्यक्तिगत पुरस्कारहरू
## सन्दर्भ सामाग्रीहरू
## बाह्य सुत्रहरू
*हाम्रो खेलकुद डटकमको आधिकारिक वेबसाइट
*खेलपाती डटकमको आधिकारिक वेबसाइट

श्रेणी:आहा! रारा गोल्डकप
बेलचन्दन

**बेलचन्दन** हिबिस्कस वंशजको फूल फुल्ने वनस्पतिको एक प्रजाति हो जुन सम्भवत पश्चिम अफ्रिकाको मूल वनस्पति हो। १६औँ र १७औँ शताब्दीको प्रारम्भमा यो क्रमशः वेस्ट इन्डिज र एसियामा फैलिएको थियो, जहाँदेखि यो धेरै ठाउँमा प्राकृतिकीकृत भएको छ। यसको डाँठहरू बास्ट फाइबरको उत्पादनको लागि प्रयोग गरिन्छ र सुकेका फूलहरू सामान्यतया कारकेड भनेर चिनिने लोकप्रिय इन्फ्युजन बनाउनका लागि प्रयोग हुन्छन्।

यसको फलको रङ गहिरो रातो हुन्छ भने स्वाद अमिलो हुन्छ। संसारको विभिन्न देशहरूमा यस वनस्पतिको व्यावसायिक रूपमा खेती गर्ने गरिन्छ। यो वनस्पति दक्षिण एसियाका भारत, नेपाल, बङ्गलादेश लगायतका देशहरूमा खेती गरिन्छ।

## विवरण 
बेलचन्दन एक वार्षिक वा बारहमासी जडीबुटी वा काठमा आधारित उपझाडीदार हो, जुन  अग्लो हुने गर्छ। यस वनस्पतिका पातहरू गहिरो तीनदेखि पाँच खण्डका हुन्छन् र  लामो हुने गर्छ।

यसको फूलहरू  व्यासका हुने गर्छ भने फल परिपक्व हुँदा मासु र गहिरो रातो बन्न लगभग छ महिना लाग्छ।

## नामहरू 
### एसिया 
## सन्दर्भ सामग्रीहरू
## बाह्य कडीहरू
श्रेणी:उष्ण प्रदेशीय कृषि
श्रेणी:औषधि
श्रीलङ्काली आर्थिक सङ्कट (२०१९-हालसम्म)

२०१४ देखि श्रीलङ्कामा वैदेशिक ऋणमा ठुलो वृद्धि देखिएको छ। २०१९ मा यसको स्तर देशको जिडिपीको ४२.९% पुग्यो। कोभिड -१९ महामारीको कारणले भएको वैश्विक आर्थिक शिथिलताबाट देशको वैदेशिक कर्जा देशको जोडिपीको १०१% पुग्यो र अर्थतन्त्र ध्वस्त भयो। 

## पृष्ठभूमि 
२०२१ मा, श्रीलङ्काली सरकारले ७३ वर्ष यताकै खराब आर्थिक सङ्कटको घोषणा गरेको थियो।

## प्रभाव 
### बिजुली तथा इन्धन अभाव 
### शिक्षा 
### स्वास्थ 
### पर्यटन 
२०२२ मार्चमा, संयुक्त अधिराज्य र क्यानाडाले आफ्ना नागरिकहरूलाई श्रीलङ्काको वर्तमान आर्थिक अवस्थाबाट सजग रहन सचेतना जारी गरेको थियोI।

## प्रतिक्रिया 
### विरोध प्रदर्शन 
### विदेशी सहयोग 
२०२२ जनवरीमा, भारतले भारतले बाह्य ऋण भुक्तानी र व्यापारका लागि श्रीलङ्कामा अमेरिकी डलरको अभावका कारण उत्पन्न गम्भीर आर्थिक अवरोधहरू हटाउन कुल २.४१५  बिलियन अमेरिकी डलर दिने वाचा गरेको छ। सार्क मुद्रा विनिमय व्यवस्था अन्तर्गत, भारतले $४०० मिलियन विस्तार गर्यो र लगभग $ ५०० मिलियनको एसियाली क्लियरिङ युनियन सम्झौता पनि स्थगित गर्यो। साथै, भारतले पेट्रोलियम पदार्थ खरिदका लागि ५० करोड डलरको नयाँ लाइन अफ क्रेडिट दिएको छ।.

२०२२ मार्च १७ मा, भारतले श्रीलङ्कालाई खाद्यान्न र औषधि जस्ता अत्यावश्यक सामग्री खरिद गर्न १ अर्ब अमेरिकी डलर क्रेडिट लाइन लाइफ लाइनको रुपमा प्रदान गर्यो। The credit line was activated after India and Sri Lanka formally entered into a credit agreement during finance minister Basil Rajapakse's visit to New Delhi.

On 2 April 2022, it was reported that Indian traders have started loading 40,000 tonnes of rice for prompt shipment to Sri Lanka.

## सन्दर्भ सामग्रीहरू
## बाह्य कडीहरू
श्रेणी:वित्तीय सङ्कटहरू
श्रेणी:आर्थिक सङ्कटहरूश्रेणी:आर्थिक सङ्कटहरू
रानी खिर्रो

**रानी खिर्रो** (वैज्ञानिक नाम: राइटिया अर्बोरिया) 'म्यागनोलियोप्सिडा' परिवारको एक वनस्पति हो। यो वनस्पतिलाई सबैभन्दा पहिले अगस्ट विल्हेम डेनस्टेड र पछि डिजे म्याबर्लीद्वारा वर्णित गरिएको थियो।

## सन्दर्भ सामग्रीहरू
## बाह्य कडीहरू
## यो पनि हेर्नुहोस्
श्रेणी:नेपालमा पाइने वनस्पतिहरू
बिख

**बिख** नेपाल, पाकिस्तान र भारतको हिमाली क्षेत्रमा पाइने वनस्पति हो। यो वनस्पति  उचाइमा पाइने गर्छ। यो वनस्पति अन्तर्राष्ट्रिय प्रकृति संरक्षण सङ्घको रातो सूचीमा असुरक्षित अवस्थामा सूचीकृत छ।  बिखको स्वाद तितो हुन्छ र यो चिसो प्रवृत्तीको वनस्पति हो।

## सन्दर्भ सामग्रीहरू
श्रेणी:नेपालमा पाइने वनस्पतिहरू
बिष

**बिष** रासायनिक प्रतिक्रियाहरूको कारण शरीरका अङ्ग, तन्तु, कोशिकाहरू र डीएनएलाई चोटपटक वा हानि पुर्‍याई रोग तथा विकार पैदा गर्न सक्ने र जीवको ज्यान समेत लिन सक्ने रासायनिक पदार्थ हो। शब्दको रूपमा प्रयोग गर्दा यसले हानिकारक मानिने कुनै पनि चीजलाई ब्याख्या गर्दछ। बिषको बिषाक्तताको कारण ब्यापारिक वा कृषी प्रयोजनमा यसको प्रयोग अत्यधिक रूपमा हुने गर्छ।

## इतिहास
मानव इतिहासमा विषको प्रयोग हत्या, कीट-नियन्त्रण, आत्महत्या तथा मृत्युदण्डको एक विधिको रूपमा गरिएको पाइन्छ। मृत्युदण्डको रूपमा विषको प्रयोग गर्ने कार्य प्राचिन समयमा रोमनहरूले गरेको पाइन्छ।

## यो पनि हेर्नुहोस्
* कालकूट

## सन्दर्भ सामग्रीहरू
## बाह्य कडीहरू
* प्लान्ट क्वारेन्टिन तथा विषादी व्यवस्थापन केन्द्र 
* जीवनाशक विषादी व्यवस्थापन ऐन-२०७६ 

श्रेणी:बिषहरू
पदावधि

**पदावधि** वा **कार्यकाल** भनेको कुनै निर्वाचित वा छानिएको व्यक्तिले विशिष्ट कार्यालयमा सेवा गर्ने समयलाई जनाउन प्रयोग गरिने शब्द हो। विभिन्न क्षेत्राधिकारहरूमा, यस अवधिको सीमा सीमित छ र व्यक्तिले अगाडि बढ्नको लागि सम्बन्धित कार्यालयको लागि पुन: निर्वाचित भई आउनु पर्ने प्रावधान छ। विश्वका सबै राजनीतिक प्रणालीमा राष्ट्रप्रमुख, सरकार प्रमुख र राष्ट्रिय वा उपराष्ट्रिय तहका संसदजस्ता उच्च अधिकारीहरूको कार्यकालमा केही वर्षको समयावधि हुन्छ, त्यसपछि पदाधिकारी/सभालाई निष्कासित वा विघटन गरिन्छ र पुनर्नियुक्ति र नयाँ निर्वाचन हुन्छ। कानूनी रूपमा, यस्तो समय सीमा वैधानिक दायित्व वा कानूनको सीमा वा कार्यालयको अवधि अनुसार पनि लागू हुन सक्छ। राष्ट्रपति वा प्रधानमन्त्रीको पदको लागि पदाधिकारीहरूको सामान्यतया केही निश्चित समय सीमा हुन्छ, जबकि संवैधानिक पदहरूमा पदाधिकारीहरूलाई कहिलेकाहीँ "आजीवन अवधि" को लागि नियुक्त गरिन्छ। धेरै देशहरूमा न्यायाधीशहरू र कहिलेकाहीं तानाशाही सरकारहरूमा तानाशाहहरूले आजीवन कार्यकालको व्यवस्था गरेको देखिन्छ।

## देश अनुसार तुलना 
## सन्दर्भ सामग्रीहरू
झ्यासुक

**झ्यासुक** नेपाल, चिन तथा भारतको हिमाली क्षेत्रमा पाइने जडीबुटी युक्त फूल फुल्ने वनस्पति हो। यो वनस्पति १,३०० देखि ४,५०० मिटरसम्मको उचाइको उप-उष्णकटिबन्धिय क्षेत्रमा पाइन्छ। यो वनस्पति घाँसे मैदानमा, नदीको छेउछाउमा र चट्टानी दरारहरूमा पाइने गर्छ। यसको पातहरूको लेपलाई मांसपेशी सुन्निने समस्याको उपचारको लागि प्रयोग गर्ने गरिन्छ।

## सन्दर्भ सामग्रीहरू
श्रेणी:नेपालमा पाइने वनस्पतिहरू
श्रेणी:चीनमा पाइने वनस्पतिहरू
स्वारी फूल

**स्वारी फूल** (वैज्ञानिक नाम: ब्युमोन्टिया ग्रान्डिफ्लोरा) 'ब्युमोन्टिया' परिवारको एक वनस्पति हो। यो वनस्पतिलाई पहिलो पटक नथानिएल वालिचद्वारा वर्णित गरिएको थियो। यो फूलको लहरा २० मिटर सम्म लामो हुने गर्दछ र यो नेपालको १४०० मिटर उचाइसम्म फूल्ने गरेको पाइएको छ। यो फूल नदीको किनार र चिस्यान भएको ठाउँमा राम्रोसँग फस्टाउने गर्छ। नेपालको तराई क्षेत्रमा भने यो फूल फाट्टफुट्ट मात्र भेटिन्छ। यसको फूल ठूला, सेता र आकर्षक हुने कारणले यसलाई सजावटको लागि खेती समेत गरिन्छ।

## उपयोग 
## सन्दर्भ सामग्रीहरू
## बाह्य कडीहरू
श्रेणी:नेपालमा पाइने वनस्पतिहरू
ओलेग गोल्ट्यान्स्की

**ओलेग गोल्ट्यान्स्की** (,  – *Oleg Goltvyansky*; जन्म ८ सेप्टेम्बर १९८०, खार्कोभ, सोभियत सङ्घ) युक्रेनी राजनीतिज्ञ र सैन्य नेता हुन्। उनी यूक्रेनी राष्ट्रिय सङ्घ दलको अध्यक्ष हुन्।  निर्वाचित भएका थिए उप ल्युबोटिन परिषद | सिर्जनाकर्ता को युरोमैदान क्रान्तिले युक्रेनी। उनले रुस-युक्रेन युद्ध भाग लिएका छन्।
 
## सन्दर्भ सामग्रीहरू
श्रेणी:युक्रेनका राजनीतिज्ञहरू
युक्रेनी राष्ट्रिय सङ्घ

**युक्रेनी राष्ट्रिय सङ्घ** युक्रेनको एक दक्षिणपन्थी राजनीतिक दल हो । ओलेग गोल्ट्यान्स्की यस दलका संस्थापक अध्यक्ष थिए । दल सन् २००९ मा स्थापना गरिएको थियो |

## सन्दर्भ सामग्रीहरू
श्रेणी:राजनीतिक दलहरू
श्रेणी:युक्रेन मा राजनीतिक दलहरू
आलिताल

'''''' नेपालको पूर्व प्रशासनिक विभाजन अनुसार, सुदूरपश्चिमाञ्चल विकास क्षेत्र विकास क्षेत्रको महाकाली अञ्चल, डडेल्धुरा जिल्लामा अवस्थित एक गाविस थियो। एघारौँ राष्ट्रिय जनगणना २०६८मा यहाँको जनसङ्ख्या १३,४६१ रहेको थियो जसमध्ये ६,४४६ पुरुष र ७,०१५ महिला रहेका थिए भने यहाँ २,३७९ घरधुरी रहेको थियो। यो हाल आलिताल गाउँपालिकामा पर्दछ। 

यसको साविकको ४ नम्बर वडा आलिताल गाउँपालिकाको वडा नम्बर ३, १ र ७ वडाहरू वडा नम्बर ४, २ र ३ वडाहरू वडा नम्बर ५, ८ र ९ वडाहरू वडा नम्बर ६,र ६ र ५ नम्बर वडाहरू क्रमश: वडा नम्बर ७ र ८ हो।

## सन्दर्भ सामग्रीहरू
श्रेणी:डडेल्धुरा जिल्लाका ठाउँहरू
साइबर युद्ध

**साइबर युद्ध** भनेको दुश्मन राज्यको बिरुद्ध डिजिटल आक्रमणको प्रयोग गरी प्रमुख कम्प्युटर प्रणालीमा अवरोध वा क्षति पुर्याउनु हो।  साइबर युद्धको परिभाषा र यसको अस्तित्वलाई लिएर विज्ञहरू वीच बहस हुने गर्छ।    

"साइबर युद्ध" शब्दलाई कसरी परिभाषित र प्रयोग गर्ने भन्नेमा विवाद भएपनि, संयुक्त राज्य, संयुक्त अधिराज्य, चीन, रसिया, इजरायल, इरान, र उत्तर कोरिया लगायतका देशहरू  संग आक्रामक र रक्षात्मक कारबाहीको लागि सक्रिय साइबर क्षमता छ।

साइबर युद्धमा प्राविधिक उपकरण र संरचनामा भारी क्षति हुन्छ। एक कुशल साइबर योद्धा कुनै पनि देशको अत्यधिक गोपनीय सैन्य र अन्य जानकारी प्राप्त गर्न सक्छ। युद्धको अन्य पारम्परिक तरिका जस्तै साइबर युद्धमा पनि देशलाई अनेक रक्षात्मक विधि र प्रत्युत्तर हमलाको लागि तयार राख्न आवश्यक हुन्छ, ताकि साइबर आक्रमणको अवस्थामा तुरुन्त जवाफ दिइन सकियोस्। हतियारको होडको कारण अहिले सम्म विश्वभरका देशमा साइबर सुरक्षाको लागि खर्च सीमित छ। सरकार विशेषत यसको लागि सर्व-साधारणबाट साइबर विशेषज्ञमाथि निर्भर हुन्छ।
## सन्दर्भ सामग्रीहरू
श्रेणी:युद्ध
मानव शरीरका अङ्गहरूको सूची

यस लेखमा मानव शरीरका अङ्गहरूको सूची समावेश छ। मानव शरीरमा १०० वटा अङ्गहरू भएको विश्वव्यापी मान्यता छ।

## मस्कुलोस्केलेटल प्रणाली
*मानव कङ्काल
*जोर्नीहरू 
*लिगामेन्टहरू
*मांसपेशी प्रणाली 
*टेन्डन्स

## पाचन प्रणाली
*मुख
**दाँत
**जिब्रो
*र्‌याल ग्रन्थिहरू
**प्यारोटिड ग्रन्थिहरू
**सबमन्डिबुलर ग्रन्थिहरू
**सबलिङ्गुअल ग्रन्थिहरू
*Pharynx
*अन्ननली
*पेट
*सानो आन्द्रा
**Duodenum
**Jejunum
**Ileum
*ठुलो आन्द्रा
**Cecum
**Ascending colon
**Transverse colon
**Descending colon
**Sigmoid colon
*मलाशय
*कलेजो
*पित्त थैली
*Mesentery
*प्यान्क्रियाज
*मलद्वार

## श्वासप्रश्वास प्रणाली
*Nasal cavity
*Pharynx
*गला
*श्वासनली
*ब्रोन्ची
*ब्रोन्कियोल्स तथा साना श्वास मार्गहरू
*फोक्सो
*सास फेर्ने मांसपेशिहरू

## मूत्र प्रणाली
*मृगौला
*मूत्रवाहिनी नली
*मूत्राशय
*मूत्रमार्ग

## प्रजनन अङ्गहरू 
### स्त्री प्रजनन प्रणाली
*आन्तरिक प्रजनन अङ्गहरू
**डिम्बाशय
**डिम्बबाहिनी नलीहरू
**पाठेघर
**पाठेघरको मुख
**योनीमार्ग

*बाह्य प्रजनन अङ्गहरू
**योनी
**भगोष्ठ
**भगांकुर

*प्लेसेन्टा

### पुरुष प्रजनन प्रणाली
*आन्तरिक प्रजनन अङ्गहरू
**टेस्टेस
**एपिडिडाइमिस
**Vas deferens
**शुक्रनलीहरू
**प्रोस्टेट
**बल्बोरेथ्रल ग्रन्थीहरू

*बाह्य प्रजनन अङ्गहरू
**लिङ्ग
**अण्डकोश

## रक्तसञ्चार प्रणाली
### रक्तसञ्चार प्रणाली
*मुटु
*धमनीहरू
*शिराहरू
*केशिकाहरू

### लसीका प्रणाली
*Lymphatic vessel
*Lymph node
*Bone marrow
*Thymus
*Spleen
*Gut-associated lymphoid tissue
**Tonsils
*Interstitium

## स्नायु प्रणाली
*मस्तिष्क
**Cerebrum
***Cerebral hemispheres
**Diencephalon
*The brainstem
**Midbrain
**Pons
**Medulla oblongata
*Cerebellum
*मेरुदण्डको हड्डी
*The ventricular system
**Choroid plexus

### परिधीय स्नायु प्रणाली
*Nerves
**Cranial nerves
**Spinal nerves
**Ganglia
**Enteric nervous system

### ज्ञानेन्द्रिय तथा अन्य अङ्गहरू
*आँखा
**कोर्निया
**Iris
**Ciliary body
**Lens
**रेटिना
*कान
**Outer ear
***Earlobe
**Eardrum
**Middle ear
***Ossicles
**Inner ear
***Cochlea
***Vestibule of the ear
***Semicircular canals
*Olfactory epithelium
*जिब्रो
**Taste buds

## इन्टिगुमेन्टरी प्रणाली
*स्तन ग्रन्थिहरू
*छाला
*छालाको तन्तु

## सन्दर्भ सामग्रीहरू
कुसुम (फल)

**कुसुम** (वैज्ञानिक नाम: ब्याकुरिआ रेमिफ्लोरा) जसलाई अङ्ग्रेजीमा **बर्मी अङ्गुर** भन्ने गरिन्छ, फिलान्थेसी परिवारमा एक ढिलो-बढ्ने सदाबहार रूख हो जुन २५ मिटरसम्म अग्लो हुने गर्छ। यो वनस्पति एसियाका बर्मा, कम्बोडिया, लाओस, भियतनाम, भारत, बङ्गलादेश, नेपाल र मलेसियामा लगायतका देशहरूमा पाइन्छ। यो माटोको एक विस्तृत श्रृङ्खलामा सदाबहार वनमा बढ्छ। यसको फलको प्रयोग वाइन बनाउन, स्थानीयद्वारा फलको रूपमा खान तथा छाला रोगको उपचारको लागि औषधीय रूपमा पनि प्रयोग गरिन्छ। यो वनस्पतिको बोक्रा, जरा र काठ औषधि प्रयोगको लागि काटिन्छ।

यसको फल अण्डाकार, रङ्गीन पहेलो, गुलाबी देखि चम्किलो रातो वा बैजनी रङको हुने गर्छ।

## सन्दर्भ सामग्रीहरू
## बाह्य कडीहरू
श्रेणी:नेपालमा पाइने वनस्पतिहरू
श्रेणी:भारतमा पाइने वनस्पतिहरू